L'empresa pública Gespa assumeix la gestió de l'Escola Infantil Fuente del Jarro de Paterna
17/08/2016

# L'empresa pública Gespa assumeix la gestió de l'Escola Infantil Fuente del Jarro de Paterna

[![Nuria en l'escola d'Escola Infantil Fuente del Jarro](/images/noticias/2016/08/Nuria-en-la-escuela-infantil-Fuente-del-Jarro.jpg)](/images/noticias/2016/08/Nuria-en-la-escuela-infantil-Fuente-del-Jarro.jpg)

17.08.2016

Mig centenar de menors amb edats de 0 a 3 anys ja s'han matriculat en el centre que té capacitat per a 74 persones i que, si és necessari, podrà ampliar-se fins a 126 escolars

La inversió aprovada per al pròxim trimestre escolar és de 68.941,98 euros i finalment sí se subrogarà el personal necessari adscrit a l'empresa concessionària que gestionava el servei

L'horari general serà de 9h a 17h i els serveis de la Escola matinera i vespertina de 7:30h a 9h i de 17h a 18:30h el servei

L'empresa pública Gespa, dependent de l'Ajuntament de Paterna, assumirà la gestió de l'Escola Infantil Fuente del Jarro el pròxim curs escolar 2016-2017, que arrancarà amb absoluta normalitat el dia 8 de setembre.

L'Alcaldessa en funcions, Nuria Campos, ha signat hui l'informe-proposta pel qual l'ajuntament encomana aquest servei a Gespa per un import de 68.941,98 euros, quantitat econòmica amb la qual es cobriran els costos del pròxim trimestre escolar.

Mig centenar de menors, amb edats compreses entre els 0 i els 3 anys, ja s'han matriculat en el centre que té una capacitat per a 74 persones i que, si és necessari, podrà ampliar-se fins a 126 escolars. L'horari general serà de 9h a 17h i els serveis de la Escola matinera i vespertina de 7:30h a 9h i de 17h a 18:30h.

Finalment, sí se subrogarà el personal necessari adscrit a l'empresa concessionària que gestionava aquest servei. Hi ha previstes una unitat de 0 a 1 anys amb capacitat per a 8 menors, dues aules d'1 a 2 anys amb 26 places i altres dues unitats de 2 a 3 anys amb un total de 40 places.

Cal recordar que els preus màxims, sense aplicar les ajudes de la Generalitat i de l'Ajuntament de Paterna, seran de 230 euros per a xiquets de 0 a 1 any (280 amb menjador), 215 euros per a xiquets d'1 a 2 anys (265 amb menjador), i 195 euros per a xiquets de 2 a 3 anys (245 inclòs menjador).

El regidor d'Educació, José Manuel Mora, ha afirmat que “s'han cobert amb escreix les expectatives inicials i esperem que el nombre d'alumnes i alumnes matriculats continue augmentant fins a setembre”, ha assenyalat.